hotchpotch/miracl-hf-unified huggingface dataset:
Liaocheng
Liaocheng (, pinyin: Liáochéng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 100 kilometriä maakunnan pääkaupunki Jinanista länteen. Liaochengin väkiluku on 5,790 miljoonaa (2010) ja pinta-ala 8 714 neliökilometriä.
Liaochengin kaupunki rajoittuu pohjoisessa Xingtain ja Dezhoun, idässä Jinanin, etelässä Tai’anin ja Puyangin prefektuuritason kaupunkeihin.
Piirikuntatasolla kaupunki jakautuu kahdeksaan osaan seuraavasti (numerointi kuten kuvassa)
1. Dongchangfu
8. Linqing
2. Yanggu
3. Shenxian
4. Chiping
5. Dong’e
6. Guanxian
7. Gaotang
Kaupunki sijaitsee Keisarinkanavan varrella; kanava nostettiin maailmanperintölistalle vuonna 2014. Nähtävyyksiin lukeutuvat esimerkiksi Kiinan kanavakulttuurin museo, Shanshanin (Shanxin ja Shaanxin maakuntien yhteisnimitys) kiltahallin rakennukset (1734) ja Jingyangin harjanne, joka tunnetaan sekä eräänä Longshanin kulttuurin paikkana että klassisen kiinalaisen kirjallisuuden kuvaamana tapahtumapaikkana.
Sean Dyche
Sean Mark Dyche (s. 28. kesäkuuta 1971 Kettering) on englantilainen jalkapallovalmentaja ja entinen pelaaja. Nykyisin hän toimii Englannin Valioliigassa pelaavan Burnleyn päävalmentajana.
Pelaajaurallaan Dyche oli puolustaja. Hän edusti Nottingham Forestia, Chesterfield FC:tä, Bristol Cityä, Luton Townia, Millwall FC:tä, Watford FC:tä ja Northampton Townia. Pisimpään, vuodet 1990–1997, Dyche edusti Chesterfieldiä, jossa hän pelasi 231 ottelua tehden kahdeksan maalia. Kolmanneksi korkeimmalla sarjatasolla tuolloin pelannut seura selviytyi vuonna 1997 Dychen kipparoimana FA Cupin semifinaaliin. Kaudella 1989–1990 Dyche kuului kasvattajaseuransa Nottingham Forestin pääsarjakokoonpanoon, muttei pelannut otteluakaan. Korkeimmillaan Dyche pelasi toiseksi korkeimmalla sarjatasolla, jossa hän edusti Bristol Cityä, Millwall FC:tä ja Watford FC:tä.
Dychestä tuli vanhan seuransa Watford FC:n valmentaja kesäkuussa 2011. Hän valmensi seuran toiseksi korkeimmalla sarjatasolla Englannin mestaruussarjassa sijalle 11 kaudella 2011–2012, mutta sai lähteä kauden jälkeen omistajan vaihduttua.
Lokakuussa 2012 Dyche siirtyi Mestaruussarjan Burnley FC:n valmentajaksi. Kaudella 2013–2014 hänet valittiin kolmesti kuukauden valmentajaksi, syyskuussa 2013, lokakuussa 2013 ja huhtikuussa 2014. Kausi päättyi Burnleyn toiseen sijaan ja nousuun Valioliigaan. Burnley putosi Valioliigasta kauden 2014–2015 päätteeksi. Sean Dychen johdolla Burnley kuitenkin voitti liigamestaruuden kaudella 2015-2016, ja palasi takaisin valioliigaan pelattuaan kaksi kautta mestaruussarjassa. Kaudella 2017-2018 valioliigassa Burnley sijoittui Dychen johdolla seitsemänneksi ja sai osallistumisoikeuden eurooppa-liigan alkukarsintakierroksille. Burnley ei edennyt eurooppa-liigan lohkovaiheeseen vaan hävisi kaksiosaisen alkukarsintafinaalin olympiacosia vastaan yhteismaalein 2-4.
Jalo Kilpinen
Jalo Heikki Ilmari Kilpinen aik. Schildt (28. maaliskuuta 1894 Jyväskylän maalaiskunta – 3. huhtikuuta 1918 Tampere) oli suomalainen seiväshyppääjä. Hän edusti uransa aikana Jyväskylän SLU:ta ja Helsingin Kisa-Veikkoja.
Kilpinen-nimellä kilpaillut Schildt saavutti vuonna 1917 Tampereen Pyynikillä seiväshypyn SM-hopeaa edustaen Suomen Lyseoiden Urheilijoiden Jyväskylän osastoa ja hypättyään 340. Mestaruuden voitti Jussi Ruoho samalla tuloksella. Uusinnassa kumpikin ylitti 345, ja tulos jäi Kilpisen parhaaksi.
Kilpinen-nimi oli Schildtin sukuperinne, sillä isoisä Wolmar Schildt oli käyttänyt lehtikirjoituksissaan samaa sukunimeä (Wolmari Kilpinen).
Jalo Schildt oli ennen vuoden 1918 sisällissotaa aloittanut lääketieteen opinnot, jotka olivat kesken.
Fortitude – ikiroudan kirous
Fortitude – ikiroudan kirous () on brittiläinen television rikossarja, jota alettiin esittää vuonna 2015. Lajityypiltään "Fortitude" on psykologinen jännityssarja. Tapahtumat sijoittuvat Norjan Huippuvuorille kuvitteelliseen Fortituden tukikohtaan, 800 asukkaan arktiseen kaivoskaupunkiin, jossa sattuu epätavallisia kuolemantapauksia. Sarja on kuvattu enimmäkseen Islannissa sekä Britanniassa, ja siinä puhutaan englantia.
Sarjan keskeisiä henkilöitä ovat Fortituden šeriffi Dan Andersen (Richard Dormer), kuvernööri Hildur Odegard (Sofie Gråbøl), rikosetsivä Eugene Morton (Stanley Tucci) ja valokuvaaja Henry Tyson (Michael Gambon).
Kuvernööri suunnittelee alueelle jäätikköhotellia houkuttelemaan turisteja, mutta jäätiköltä löytyy mammutin jäännöksiä. Pian sen jälkeen tapahtuu ensimmäinen murha, jonka uhrina on geologi Charlie Stoddart (Christopher Eccleston). Hän oli tehnyt löydön, joka voisi estää hotellin rakennustyöt.
Sarjan ensimmäinen tuotantokausi sai myönteisen vastaanoton, ja sen päätyttyä huhtikuussa Sky Atlantic tilasi toisen tuotantokauden, joka julkaistiin vuonna 2017; kolmas kausi sai ensi-iltansa vuoden 2018 lopulla.Ensimmäisen tuotantokauden esitykset alkoivat Britanniassa 29. tammikuuta 2015 ja Suomessa 22. huhtikuuta 2015. Sarjan esitysoikeudet on myyty myös moniin muihin maihin yli sadalle TV-yhtiölle.
Toisen tuotantokauden esitykset alkoivat Isossa-Britanniassa 26. tammikuuta 2017 ja kolmannen kauden esitykset 6. joulukuuta 2018.
Susannah Mushatt Jones
Susannah Mushatt Jones (6. heinäkuuta 1899 Alabama, Yhdysvallat – 12. toukokuuta 2016) oli yhdysvaltalainen nainen ja kuollessaan maailman vanhin elossa ollut henkilö. Hänestä tuli maailman vanhin elävä Jeralean Talleyn kuoltua 17. kesäkuuta 2015. Jones kuoli 116 vuoden ja 311 päivän ikäisenä 12. toukokuuta 2016. Jonesin kuoltua maailman vanhimmaksi ihmiseksi tuli Emma Morano. Morano on samalla viimeinen 1800-luvulla syntynyt ihminen, jonka ikä pystytään varmasti todistamaan.
Greg Parks
Gregory Roy ”Greg” Parks (25. maaliskuuta 1967 Edmonton, Alberta, Kanada – 16. kesäkuuta 2015 Edmonton) oli kanadalainen jääkiekkoilija ja olympiamitalisti.
Parks saavutti Kanadan maajoukkueessa olympiahopeaa Lillehammerissa 1994. Hän pelasi useissa eurooppalaisissa seurajoukkueissa, muun muassa hetken suomalaisessa Oulun Kärpissä.
Parks kuoli Edmontonissa vain 48-vuotiaana 16. kesäkuuta 2015.
RN Perseo
RN Perseo () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 12. marraskuuta 1934 ja alus laskettiin vesille 9. lokakuuta 1935. Alus liitettiin laivastoon 1. helmikuuta 1936.
Alus upotettiin 4. toukokuuta 1943.
Carl Johan Timgren
Carl Johan Timgren (9. toukokuuta 1852 Pori – 13. syyskuuta 1916 Helsinki) oli suomalainen esittelijäsihteeri ja senaattori.
Timgrenin vanhemmat olivat kauppias Karl Fredrik Timgren (1825–1868) ja Matilda Elisabet Franck. Hän pääsi ylioppilaaksi 1871 Turun lukiosta ja suoritti Helsingin yliopistossa yleisen oikeustutkinnon 1879. Timgren sai varatuomarin arvon 1881.
Timgren oli Suomen senaatin oikeusosastolla esittelijäsihteerinä 1899–1905 ja senaattorina 1905–1909.
Timgren oli naimisissa 1882-1904 Adèle Wilhelmina Tannisen (k. 1904) kanssa ja vuodesta 1907 taidemaalari Helga Maria Hohenthalin, o.s. Numell kanssa.
Edvard Paldani
Edvard Paldani (23. helmikuuta 1858 Muolaa – 24. joulukuuta 1917 Helsinki) oli suomalainen hovioikeuden asessori ja senaattori.
Paldanin vanhemmat olivat kihlakunnantuomari Nils Johan Paldani (1801–1867) ja Fredrika Gråsten. Hän pääsi ylioppilaaksi 1875 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1880. Paldani sai varatuomarin arvon 1883.
Paldani oli Viipurin hovioikeudessa kanslistina 1888–1890, notaarina 1890–1894, varakanneviskaalina 1894–1896, suomenkielen kääntäjänä 1888–1896 ja asessorina 1896–1903 joutuen erotetuksi poliittisista syistä. Hän oli Suomen senaatin oikeusosastolla senaattorina 1905–1909. Paldani oli myös Viipurin kaupunginvaltuuston sihteerinä 1889–1892.
Paldani oli naimisissa vuodesta 1886 Anna Vilhelmina Grotenfeltin kanssa.
José Rodríguez Martínez
José Rodríguez Martínez (s. 16. joulukuuta 1994 Villajoyosa) on espanjalainen jalkapalloilija, joka edustaa Primera Divisiónin Deportivo La Coruñaa lainasopimuksella saman sarjan Real Madridista. Pelipaikaltaan oikeajalkainen Rodríguez on keskikenttäpelaaja. Etniseltä taustaltaan hän on romani.
Rodríguezin kasvattajaseura on Real Madrid. Hän on pelannut seuran kakkosjoukkueessa Real Madrid Castillassa 60 ottelua onnistuen maalinteossa neljästi. Seuran edustusjoukkueen paidassa Primera Divisiónissa hän pelasi toistaiseksi ainoan ottelunsa joulukuussa 2012 Atlético Madridia vastaan. Muutaman päivän päästä tästä hän debytoi Mestareiden liigassa AFC Ajaxia vastaan Real Madridin historian nuorimpana pelaajana.
Kaudeksi 2014-2015 Rodríguez siirtyi lainalle Primera Divisióniin nousseeseen Deportivo La Coruñaan. Hän teki avausmaalinsa liigassa elokuussa 2014 Rayo Vallecanon verkkoon. Rodríguez pelasi kauden aikana 25 ottelua tehden kaksi maalia.
Rodríguez on edustanut monia Espanjan nuorten maajoukkueita. Vuodesta 2015 lähtien hän on kuulunut Espanjan alle 21-vuotiaiden jalkapallomaajoukkueeseen.
Karisjärvi (Korpilahti)
Karisjärvi on järvi Muuramen ja Jyväskylän rajalla (etelässä Jyväskylän Korpilahti, pohjoisessa Muurame). Karisjärvessä on saaria, mm. Pienisaari. Järvi on muodoltaan ristimäinen. Itään haarautuu Anttilan-, länteen Autionlahti. Järven rannalla on luonnonsuojelualue. Karisjärven rantaviivan pituus on 1,4 km. Järveen on istutettu harjusta, planktonsiikaa sekä järvisiikaa.
Weihai
Weihai (, pinyin: Wēihăi Shì) on prefektuuritason merenrantakaupunki Kiinan Shandongin maakunnan itäosassa, Shandongin niemimaalla. Kaupunki sijaitsee linnuntietä noin 460 kilometriä maakunnan pääkaupunki Jinanista itään. Weihain väkiluku on 2,805 miljoonaa (2010) ja pinta-ala 5 436 neliökilometriä.
Weihain kaupunki rajoittuu pohjoisessa Bohainmereen, idässä ja etelässä Keltaiseenmereen sekä lännessä Yantain prefektuuritason kaupunkiin. Rantaviivaa kaupungilla on yhteensä 986 kilometriä.
Piirikuntatasolla kaupunki jakautuu neljään osaan seuraavasti (numerointi kuten kuvassa; lähteessä Wendeng on merkitty piirikuntatason kaupungiksi):Nähtävyyksiin kuuluvat esimerkiksi
S/T Wiiri
S/T Wiiri oli suomalainen höyrykäyttöinen tankkilaiva, joka oli Suomen Tankkilaiva Oy:n omistuksessa vuosina 1945–1958. Laiva rakennettiin vuonna 1921 Chesterissä Pennsylvaniassa Yhdysvalloissa, ja sen nimi oli alun perin "Samuel L. Fuller". Laivan pituus oli 135,65 metriä, leveys 18,06 metriä ja syväys 8,12 metriä. Höyrykoneen teho oli 3 300 hevosvoimaa ja suurin nopeus 10 solmua. Laiva oli alun perin Sinclair Oilin omistuksessa.
Laiva ajoi karille 22. syyskuuta 1943 Skotlannin rannikolla Sound of Mullin salmessa. Hylky saatiin pelastettua, ja se hinattiin vuonna 1944 Belfastiin. Antti Wihurin omistama Suomen Tankkilaiva Oy osti laivan joulukuussa 1945, mutta laivan korjaustyöt kestivät niin kauan, että se pääsi liikenteeseen vasta vuonna 1948.
S/T "Wiiri" romutettiin vuosien 1958–1960 välillä Mathildedalissa Wihurin Teijon tehtailla.
Leikkaa sukkaa
Leikkaa sukkaa on hip hop -artisti Särren ensimmäinen suomenkielinen single, joka julkaistiin kesällä 2014. Koripallofanina tunnetun Särren kappale julkaistiin ennen vuoden 2014 MM-kilpailuja, jolloin Suomi pelasi ensimmäistä kertaa MM-tasolla. Kappaleen nimi viittaa tapaan, jossa mestaruuden voittanut koripallojoukkue leikkaa korisukan irti voittonsa kunniaksi.
"Leikkaa sukkaa" menestyi Suomen virallisella listalla suhteellisen vaatimattomasti piipahtaen sen 98. sijalla viikolla 35/2014. Kappale oli kuitenkin siihen mennessä harvoja suoraan koripalloaiheisia kappaleita Suomessa, ja sitä soitettiin runsaasti koripallo-otteluissa muun muassa Korisliigassa. Radiokanava YleX soitti kappaletta "viikon tehobiisinä". Särre esitti kappeleen muun muassa Helsinki Seagullsin ottelun puoliajalla.
Kappaleeseen kuvattiin Ruoholahden koripallokentällä kuvattu katukoripalloteemainen musiikkivideo, jolla esiintyivät muun muassa koripalloilijat Jamar Wilson ja Matthew Gibson sekä lajivaikuttajana tunnettu Aleksi Valavuori. Humoristista videota on katsottu YouTubessa kesäkuuhun 2015 mennessä noin 430 000 kertaa ja kuunneltu Spotifyssa noin 370 000 kertaa.
Dezhou
Dezhou (, pinyin: Dézhōu Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 110 kilometriä maakunnan pääkaupunki Jinanista luoteeseen. Dezhoun väkiluku on 5,568 miljoonaa (2010) ja pinta-ala 10 356 neliökilometriä.
Dezhoun kaupunki rajoittuu lännessä Xingtain ja Hengshuin, pohjoisessa Cangzhoun, idässä Binzhoun sekä etelässä Jinanin ja Liaochengin prefektuuritason kaupunkeihin.
Piirikuntatasolla kaupunki jakautuu yhteentoista osaan seuraavasti (numerointi kuten kuvassa):Nähtävyyksiin kuuluu esimerkiksi Sulun itäisen kuninkaan hautaholvi. Sulun kuningas menehtyi Dezhoun kohdalla vuonna 1417 ollessaan paluumatkalla Pekingistä kotimaahansa. Ming-dynastian keisari rakennutti kuninkaan muistoksi hautaholvin. Sulun kuningaskunta oli muinainen muslimiemiraatti Sulun saaristossa Filippiinien lounaisosassa. Lisäksi esimerkiksi maailmanperintöluetteloon 2014 nostettu, lähes 1800 kilometriä pitkä Keisarinkanava kulkee Dezhoun kaupungin kautta.
Zaozhuang
Zaozhuang (, pinyin: Zăozhuāng Shì) on prefektuuritason kaupunki Kiinan Shandongin maakunnan eteläosassa. Kaupunki sijaitsee linnuntietä noin 210 kilometriä maakunnan pääkaupunki Jinanista etelään. Zaozhuangin väkiluku on 3,729 miljoonaa (2010) ja pinta-ala 4 550 neliökilometriä. 
Piirikuntatasolla kaupunki jakautuu kuuteen osaan seuraavasti:
Binzhou
Binzhou (, pinyin: Bīnzhōu Shì) on prefektuuritason kaupunki Kiinan Shandongin maakunnan pohjoisosassa. Kaupunki sijaitsee linnuntietä noin 115 kilometriä maakunnan pääkaupunki Jinanista koilliseen. Binzhoun väkiluku on 3,748 miljoonaa (2010) ja pinta-ala 9 447 neliökilometriä.
Binzhoun kaupunki rajoittuu pohjoisessa Bohainmereen, idässä Dongyingin, etelässä Zibon, sekä lännessä Jinanin ja Dezhoun prefektuuritason kaupunkeihin.
Piirikuntatasolla kaupunki jakautuu seitsemään osaan seuraavasti:
Oulun metropoliitta
Oulun metropoliitan virka perustettiin vuonna 1980, samalla kun perustettiin Suomen ortodoksisen kirkon Oulun hiippakunta.
Luettelo Oulun metropoliitoista:
Watkin Tudor Jones
Watkin Tudor Jones (taiteilijanimeltään Ninja) (s. 27. syyskuuta 1974) on laulaja eteläafrikkalaisessa zef-musiikkia soittavassa yhtyeessä Die Antwoord.
Watkinilla on Sixteen Jones -niminen tytär Anri Du Toitin kanssa.
Zef
Zef on eteläafrikkalainen vastakulttuuriliike.
Sana zef on eteläafrikkalainen slangisana, joka kääntyy suoraan suomen kielen sanaan yleinen.
Die Antwoord -yhtyeen mukaan zef merkitsee sitä, ettei välitetä muiden mielipiteistä ja ollaan sellainen kuin itse haluaa.
Yhtye Die Antwoord tunnustaa itsensä kuuluvan zef-tyylisiksi.
Suomen ortodoksisen kirkon arkkipiispa
Suomen ortodoksisen kirkon arkkipiispa on vuonna 1923 perustetun Suomen ortodoksisen kirkon johtaja.
Ennen Suomen itsenäistymistä Suomessa toimineet arkkipiispat olivat Venäjän ortodoksisen kirkon piispoja, jolloin "arkkipiispa" oli vain arvonimi.
Suomen itsenäistyttyä, arkkipiispa Hermanista lähtien, on Suomen ortodoksien johtajan tittelinä on ollut "Karjalan ja koko Suomen arkkipiispa". Kyseinen virka on Suomessa korkeampi kuin metropoliitan virka, toisin kuin Venäjällä. Vuosina 1925–44 arkkipiispan istuin sijaitsi Sortavalassa, mutta toisen maailmansodan lopputuloksen myötä se siirrettiin Kuopioon, missä se sijaitsi vuoden 2017 loppuun saakka.
Vuoden 2018 alusta lähtien arkkipiispan istuin sijaitsee Suomen ortodoksisen kirkon kirkolliskokouksen marraskuussa 2017 tekemän päätöksen mukaan Helsingissä ja arkkipiispan tittelinä on Helsingin ja koko Suomen arkkipiispa. Arkkpiispa Leo muuttaa tuolloin Helsinkiin. Hän jatkaa kuitenkin tehtäviensä hoitamista pääasiassa Kuopiossa aina eläkkeelle jäämiseensä saakka.
Encounter (lehti)
Encounter oli Britanniassa ilmestynyt kulttuurilehti, joka ilmestyi vuosina 1953–1991. Sen julkaisija oli Yhdysvaltojen näkemyksiä edistämään perustettu kulttuurijärjestö Congress for Cultural Freedom, ja perustajat olivat runoilija Stephen Spender ja toimittaja Irving Kristol. Jälkikäteen on paljastunut, että lehteä rahoitti CIA ja MI6, joiden ajatuksena oli keskustavasemmistolaisen lehden perustaminen. Lehti vastusti harvoin Yhdysvaltojen poliittisia näkemyksiä, mutta muuten se sai esittää näkemyksiä suhteellisen vapaasti.
Alun epäluulojen jälkeen lehdestä kehittyi merkittävä julkaisu, johon kirjoittivat sellaiset merkittävät kulttuurivaikuttajat kuin Günter Grass, W. H. Auden, Jorge Luis Borges, Italo Calvino, Jean-Paul Sartre ja Bertrand Russell ja myös sellaisten itäeurooppalaisten kirjoittajien tekstejä, joiden näkemykset eivät noudattaneet virallisesti hyväksyttyjä linjoja.
Kun CIA 1967 paljastui rahoittajaksi, päätoimittaja Stephen Spender erosi, koska ilmoituksensa mukaan hän ei tiennyt asiasta. Tuolloin julkaisijajärjestö lakkautettiin ja rahoitus tuli ilmoituksista ja tilausmaksuista. 1980-luvulla sen linja yksiviivaistui ja merkitys väheni, ja velkaisen lehden viimeinen numero ilmestyi 1991.
Congress for Cultural Freedom
Congress for Cultural Freedom oli järjestö, joka oli perustettu 1950 yhteistyöjärjestöksi Yhdysvaltojen johtamille länttä tukeville kulttuurivaikuttajille ja julkaisemaan länsimielistä politiikkaa kannattavia kulttuurijulkaisuja, merkittävimpänä niistä Encounter. Sen muita julkaisuja olivat saksalainen Der Monat ja ranskalainen Preuves. Järjestö perustettiin Länsi-Berliinissä.
RN Sagittario
RN Sagittario () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 14. marraskuuta 1935 ja alus laskettiin vesille 21. kesäkuuta 1936. Alus liitettiin laivastoon neljä kuukautta myöhemmin 8. lokakuuta.
Alus poistettiin palveluksesta 1964.
RN Sirio
RN Sirio () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 12. marraskuuta 1934 ja alus laskettiin vesille 16. marraskuuta 1935. Alus liitettiin laivastoon 1. maaliskuuta 1936.
Alus poistettiin palveluksesta 1959.
RN Vega
RN Vega () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 14. marraskuuta 1935 ja alus laskettiin vesille 21. kesäkuuta 1936. Alus liitettiin laivastoon neljä kuukautta myöhemmin 12. lokakuuta.
Alus upotettiin 10. tammikuuta 1941.
RN Libra
RN Libra () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 7. joulukuuta 1936 ja alus laskettiin vesille 3. lokakuuta 1937. Alus liitettiin laivastoon 19. tammikuuta 1938.
Alus poistettiin palveluksesta 1. huhtikuuta 1964.
RN Lince
RN Lince () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 7. joulukuuta 1936 ja alus laskettiin vesille 15. tammikuuta 1938. Alus liitettiin laivastoon kaksi ja puoli kuukautta myöhemmin 1. huhtikuuta.
Alus upposi 28. elokuuta 1943 Britannian kuninkaallisen laivaston sukellusveneen "HMS Ultorin" torpedoimana.
RN Lira
RN Lira () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta, missä köli laskettiin 7. joulukuuta 1936. Alus laskettiin vesille 12. syyskuuta 1937 ja liitettiin laivastoon 1. tammikuuta 1938.
Aluksen miehistö upotti aluksensa 9. syyskuuta 1943. Saksalaiset nostivat aluksen liittäen sen laivastoonsa nimellä "TA 49". Alus upposi liittoutuneiden ilmahyökkäyksessä 4. marraskuuta 1944.
RN Lupo
RN Lupo () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Fiumesta CNQ:lta. Sen köli laskettiin 7. joulukuuta 1936 ja alus laskettiin vesille 7. joulukuuta 1937. Alus liitettiin laivastoon 28. helmikuuta 1938.
Alus upotettiin 2. joulukuuta 1942.
RN Calliope
RN Calliope () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Genovasta Ansaldon telakalta. Sen köli laskettiin 26. toukokuuta 1937 ja alus laskettiin vesille 15. huhtikuuta 1938. Alus liitettiin laivastoon vielä saman vuoden lopulla 28. lokakuuta.
Alus poistettiin palveluksesta 1. elokuuta 1958.
RN Circe
RN Circe () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Genovasta Ansaldon telakalta. Sen köli laskettiin 29. syyskuuta 1937 ja alus laskettiin vesille 29. kesäkuuta 1938. Alus liitettiin laivastoon vielä saman vuoden lopulla 4. lokakuuta.
Alus upotettiin 27. marraskuuta 1942.
RN Clio
RN Clio () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Genovasta Ansaldon telakalta. Sen köli laskettiin 29. lokakuuta 1936 ja alus laskettiin vesille 3. huhtikuuta 1938. Alus liitettiin laivastoon vielä saman vuoden lopulla 2. lokakuuta.
Alus poistettiin palveluksesta 31. lokakuuta 1964.
Gino Cervi
Gino Cervi (oikealta etunimeltään "Luigi", 3. toukokuuta 1901 Bologna – 3. tammikuuta 1974 Punta Ala, Grosseto) oli italialainen näyttelijä.
Cervin näyttelijänura alkoi vuonna 1924 Alda Borellin teatteriseurueessa. 1930-luvulla hän työskenteli Tofanon ja Maltagliatin seurueen päänäyttelijänä ja vuosikymmenen lopulla roomalaisen Teatro Eliseon ohjaajana. Cervin ensimmäinen elokuva oli Gennaro Righellin ohjaama "L’armata azzurra" vuonna 1932. Hän esitti pääosia useissa Alessandro Blasettin elokuvissa kuten "Ettore Fieramosca" (1938), "Un’avventura di Salvator Rosa" (1940), "Rautakruunu" ("La corona di ferro", 1941) ja "Quattro passi fra le nuvole" (1942) sekä Mario Camerinin romaanisovituksessa "I promessi sposi" (1941).
Toisen maailmansodan jälkeen Cervi muistetaan varsinkin monien Isä Camillo -elokuvien Pepponena. Hän esiintyi myös komisario Maigret’na suositussa televisiosarjassa. Cervin viimeinen elokuva oli "Il commissario Maigret a Pigalle" vuonna 1972.
Janus (lehti)
Janus on suomalainen neljästi vuodessa ilmestyvä tieteellinen aikakauslehti. Sitä julkaisevat Sosiaalipoliittinen yhdistys ja Sosiaalityön tutkimuksen seura. Lehti on suunnattu sosiaalipolitiikasta ja sosiaalityöstä kiinnostuneille tutkijoille, opettajille ja alaa seuraaville kansalaisille. Lehdessä julkaistaan vertaisarvioituja tieteellisiä artikkeleita sekä puheenvuoroja ja alan kirjojen arvosteluja.
Lehteä on julkaistu vuodesta 1992 lähtien. Se ilmestyy sekä painettuna että open access -julkaisuna verkossa. Lehdellä on kaksi päätoimittajaa: Eeva Jokinen ja Aini Pehkonen.
Asetyyliserotoniini
Asetyyliserotoniini (CHNO) on serotoniinin johdannaisiin kuuluva orgaaninen yhdiste. Yhdistettä esiintyy useissa eliöissä melatoniinin biosynteesin välivaiheena.
Melatoniinin biosynteesi eläimissä ja kasveissa muistuttavat toisiaan siten, että molemmat syntetisoivat melatoniinia tryptofaanista ja välivaiheina ovat serotoniini ja asetyyliserotoniini. Kasveilla entsymaattiset reaktiot poikkeavat eläimistä ollen monimutkaisempia. Eläimissä serotoniinista muodostuu asetyyliserotoniinia aivojen käpyrauhasessa serotoniini-N-asetyylitransferaasientsyymin eli aryylialkyyliamiini-N-asetyylitransferaasin katalysoimana. Tämän jälkeen asetyyliserotoniini metyloituu melatoniiniksi asetyyliserotoniini-O-metyylitransferaasin eli hydroksi-indoli-O-metyylitransferaasin katalysoimana. Metyloivana reagenssina reaktiossa toimii S-adenosyylimetioniini. Tämä entsyymi kykenee metyloimaan myös serotoniinia, mutta asetyyliserotoniinin metyloituminen on huomattavasti nopeampaa.
Melatoniinin tavoin myös asetyyliserotoniini voi toimia elimistössä antioksidanttina. Se voi jopa olla melatoniinia tehokkaampi radikaalien pelkistäjä, lipidien peroksidaation estäjä ja antiamyloidisilta vaikutuksiltaan.
Judon maailmanmestaruuskilpailut 2014
Judon maailmanmestaruuskilpailut 2014 olivat järjestyksessään 30. judon maailmanmestaruuskilpailut. Ne käytiin Tšeljabinskin Traktor Arenalla, Venäjällä 25.–31. elokuuta 2014.
Lähde: ippon.org
John Engberg
Johan ”John” Adolf Engberg (26. joulukuuta 1892 Porvoo – 27. huhtikuuta 1918 Viipuri) oli suomalainen yleisurheilija ja jalkapalloilija.
Engbergin urheilu-ura sijoittui 1900-luvun ensimmäisen vuosikymmenen lopulle ja toisen alkuun. Seurana oli Helsingin IFK. Urheilu-ura Helsingissä päättyi 1914, kun hän siirtyi Englantiin vuosiksi 1914–1916 ja sen jälkeen Pietariin vuonna 1917. Syksyllä 1917 hän siirtyi välitysliike Viktor Ek Oyn palvelukseen Vaasaan.
John Engberg saavutti 100 metrin juoksun SM-pronssia 1914. Maaliin hän tuli neljäntenä, mutta kisan voittaja Paul Jefimoff (myöh. Jerima) hylättiin myöhemmin, kun selvisi, että hän ei ollut vielä Suomen kansalainen. Vuonna 1911 Engberg oli voittamassa 4 × 100 metrin Suomen mestaruutta ja 1600 metrin viestin hopeaa HIFK:n riveissä. Hän oli voittamassa 4 × 100 metrin viestimestaruutta 1912 ja molemmat viestimatkat 1914. Vuosien 1912 ja 1914 saavutukset tosin mitätöitiin, koska HIFK:n viestijoukkueissa oli mukana myös Jefimoff – Venäjän kansalainen. Vuoden 1913 SM-kisoissa Engberg oli keihäänheiton kahden käden kisassa viides.
Engberg pelasi myös jalkapalloa HIFK:n väreissä ja oli mukana vuosien 1909 ja 1912 SM-loppuottelujoukkueissa, jotka tosin hävisivät finaaleissa.
John Engberg osallistui sisällissotaan Vaasan suojeluskunnan mukana ja oli valtaamassa Vaasaa, Kemiä ja Oulua. Sodan loppuvaiheessa Viipurin valtaustaisteluissa Kolikkoinmäellä hän sai luodin otsaansa.
Penna Urrila
Penna Petteri Urrila (s. 18. syyskuuta 1976 Vaasa) on Elinkeinoelämän keskusliiton johtava ekonomisti.
Urrila kirjoitti ylioppilaaksi 1995 ja valmistui valtiotieteiden maisteriksi Helsingin yliopistosta 2001. Työuransa hän aloitti Teollisuuden ja Työnantajain Keskusliiton talouspoliittisena asiamiehenä 2002–2004. Siitä tehtävästä hän siirtyi Elinkeinoelämän keskusliiton palvelukseen ensiksi vastaavaksi ekonomistiksi 2005–2010 ja sitten vuonna 2010 johtavaksi ekonomistiksi.
Päätyönsä ohessa Urrila on toiminut Tehokkaan tuotannon tutkimussäätiön asiamiehenä vuodesta 2007, Eteläsuomalaisen ylioppilassäätiön hallituksen jäsenenä 2000–2004 ja 2010– sekä säätiön puheenjohtajana vuodesta 2011, Pääkaupunkiseudun Partiolaiset ry:n hallituksen jäsenenä 2002–2004, Eläke-Tapiolan hallituksen jäsenenä 2010–2013 ja yhtiön tarkastusvaliokunnassa 2013 sekä Eiran aikuislukioon liittyvän Touko Voutilaisen koulusäätiön hallituksen jäsenenä 2010 ja hallituksen puheenjohtajana vuodesta 2014 alkaen.
Niilo Puhakka
Niilo Erik Puhakka (12. toukokuuta 1886 Viipuri – 5. kesäkuuta 1918) oli suomalainen jalkapalloilija ja jääpalloilija. Hän edusti urallaan Polyteknikkojen Urheiluseuraa. Suomen jääpallomestaruuden Puhakka voitti kahdesti, vuonna 1908 ja 1909, sekä jalkapallomestaruuden vuonna 1909 PUS:n joukkueessa.
Puhakka valmistui diplomi-insinööriksi 1910 opiskeltuaan myös Ruotsissa 1907 ja 1909. Ulkomaiset opinnot jatkuivat Yhdysvalloissa 1910–1911.
Jalkapallo:
Jääpallo:
Papuankerttusieppo
Papuankerttusieppo ("Devioeca papuana") on pensassieppojen heimoon kuuluva varpuslintu.
Papuankerttusieppoa tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi lajiksi.
Latvussieppo
Latvussieppo ("Kempiella griseoceps") on pensassieppojen heimoon kuuluva varpuslintu.
Latvussieppoa tavataan Uuden-Guinean saarella ja Australiassa Queenslandin pohjoisosissa. Lajin kanta on vakaa, ja se on luokiteltu elinvoimaiseksi lajiksi.
Oliivikerttusieppo
Oliivikerttusieppo ("Kempiella flavovirescens") on pensassieppojen heimoon kuuluva varpuslintu.
Oliivikerttusieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi lajiksi.
Sitruunakerttusieppo
Sitruunakerttusieppo ("Microeca flavigaster") on pensassieppojen heimoon kuuluva varpuslintu.
Sitruunakerttusieppoa tavataan Uudessa-Guineassa ja Australian pohjoisosissa. Lajin kanta on vakaa, ja se on luokiteltu elinvoimaiseksi lajiksi.
Tanimbarinsieppo
Tanimbarinsieppo ("Microeca hemixantha") on pensassieppojen heimoon kuuluva varpuslintu.
Tanimbarinsieppoa tavataan Indonesiassa Tanimbar-saarilla. Lajia on kuvattu yleiseksi, mutta se saattaa olla vähenemässä elinympäristöjen tuhoutumisen takia, ja se on luokiteltu silmälläpidettäväksi.
Suomen Tankkilaiva
Suomen Tankkilaiva Oy oli suomalainen vuosina 1946–1978 toiminut varustamo jolla oli tankkilaivoja ja kuivarahtialuksia. Varustamon perusti Antti Wihuri. Konttori oli aluksi Kulosaaressa ja vuodesta 1970 Arkadiankadulla.
Vuonna 1964 Suomen Tankkilaiva Oy ja vuonna 1931 perustettu Vaasan Laiva Oy-varustamo perustivat yhteisen liikennöintiyhtiön Vaasa Line Oy:n jonka laivat liikennöivät Länsi-Euroopasta Pohjois-Amerikan Tyynenmeren rannikon satamiin. Vaasan Laiva Oy myi osuutensa yhtiöstä 1968 Suomen Tankkilaivalle lopettaessaan toimintansa.
Suomen Tankkilaiva Oy:n alusmäärä oli suurimmillaan vuoden 1970 tienoilla jolloin varustamolla oli 6 tankkilaivaa ja 7 kuivarahtilaivaa. Varustamon toiminta päättyi konkurssiin 1978; tällöin laivoja oli vielä viisi.
SIG P210
SIG P210 (myös Pistole 49) on sveitsiläinen itselataava pistooli. Aseen suunnitteli sveitsiläinen Schweizerisches Industrie Gesellschaft (SIG) Charles Petterin patenttien pohjalta. Vuonna 1946 Sveitsin armeija ilmoitti vaatimukset uudelle palveluspistoolilleen ja SIGillä oli malli valmiina. Armeija otti aseen palveluskäyttöön mallinimellä M1949.
P210 käyttää sulkujärjestelmää, jossa patruunapesän alla oleva uloke irrottaa piipun luistista. Aseen luisti liikku rungon sisäpuolella olevilla kiskoilla. Yleensä suurin osa itselataavista pistooleista on varustettu rungon ulkopuolisilla kiskoilla.
Aarne Kumlin
Aarne Vilho Oskar Kumlin (16. marraskuuta 1888 Leppävirta – 30. syyskuuta 1918 Sortavala) oli suomalainen yleisurheilija ja ammatiltaan eläinlääkäri.
Aarne Kumlin voitti 100 metrin juoksun Suomen mestaruuden 1908. Aika ei ollut kuitenkaan erityisen hyvä eli 12,0. Se oikeutti Suomen silloisessa vuositilastossa sijalle 31. Tulostason vaatimattomuus johtui suppeasta osaottajamäärästä ja kisojen sijaintipaikasta eli Kuopiosta. Paikalla oli pääosin Kuopion ja Pohjois-Savon osanottajia. Suurin osa suomalaisista oli juuri samaan aikaan kilpailemassa Pietarissa.
Kumlin valmistui 1913 eläinlääkäriksi Saksan Dresdenissä. Sen jälkeen hän palasi Suomeen ja toimi Jääsken kunnaneläinlääkärinä vuodesta 1914. Kumlin oli perustamassa Jääsken Kirijät -seuraa, jonka puheenjohtajana hän oli kuolemaansa saakka. Hän oli vuonna 1917 perustamassa Jääskeen myös suojeluskuntaa, jonka johtajana hän myös toimi.
Kumlin osallistui Suomen sisällissotaan keväällä 1918 valkoisten joukoissa. Hän haavoittui 12. huhtikuuta räjähtäneestä luodista. Reisivamma ei parantunut, jonka seurauksena hän menehtyi vajaan puolen vuoden kuluttua.
José Mauri
José Agustín Mauri (s. 16. toukokuuta 1996 Realicó, Argentiina) on argentiinalais-italialainen jalkapalloilija, joka edustaa Serie A:ssa pelaavaa AC Milania. Pelipaikaltaan oikeajalkainen Mauri on keskikenttäpelaaja.
Argentiinalaissyntyinen Mauri aloitti uransa italialaisseura Parma FC:ssä. Hän debytoi seuran edustusjoukkueen paidassa Serie A:ssa tammikuussa 2014 Udinese Calciota vastaan. Avausmaalinsa hän teki saman vuoden syyskuussa niin ikään Udinesen verkkoon. Kaudella 2014-2015, joka päättyi Parman putoamiseen sarjasta, Mauri teki 33 ottelussa kaksi maalia. Mauri siirtyi Serie A-seura AC Milaniin kesällä 2015.
Mauri voi edustaa joko synnyinmaataan Argentiinaa tai Italiaa, josta hänen toinen isoäitinsä on kotoisin. Hän on edustanut Italiaa alle 16- ja alle 17-vuotiaissa, mutta on sanonut haluavansa edustaa Argentiinaa aikuisten tasolla.
Riechedly Bazoer
Riechedly Bazoer (s. 12. lokakuuta 1996 Utrecht) on alankomaalainen jalkapalloilija, joka edustaa Eredivisiessä pelaavaa AFC Ajaxia. Pelipaikaltaan oikeajalkainen Bazoer on keskikenttäpelaaja.
Bazoer siirtyi PSV Eindhovenista AFC Ajaxin juniorijoukkueeseen vuonna 2012. Hän on pelannut Ajaxin kakkosjoukkueessa 34 ottelua tehden yhden maalin. Ajaxin edustusjoukkueessa Eredivisiessä Bazoer debytoi joulukuussa 2014 Willem II:tä vastaan. Avausmaalinsa hän teki helmikuussa 2015 FC Twenten verkkoon. Kaudella 2014-2015 Bazoer debytoi myös Eurooppa-liigassa.
Bazoer voitti Alankomaiden alle 17-vuotiaiden maajoukkueen kanssa EM-kultaa vuonna 2012 Sloveniasta. Nykyisin hän kuuluu alle 19-vuotiaiden maajoukkueeseen, missä hän on pelannut yhdeksän ottelua osuen kerran. Bazoer voi edustaa maajoukkuetasolla Alankomaiden sijasta myös Curaçaota, jossa hänellä on sukujuuria.
Alankomaat
M/T Esthel
M/T Esthel oli suomalainen Salora Oy:n vuosina 1977–1978 omistama moottoritankkilaiva. Laiva rakennettiin Götaverkenin telakalla Göteborgissa vuonna 1977. Sen pituus oli 285,0 metriä, leveys 44,24 metriä ja syväys 17,15 metriä. Laivan moottoriteho oli 27 300 hevosvoimaa ja uppouma 155 200 dwt:ä.
Sen jälkeen, kun eduskunta sääti vuonna 1970 lain merenkulun verohelpotuksista, joka salli 100 % poisto-oikeuden uusien laivojen hinnasta, tekivät myös useat merenkulun ulkopuolella toimineet suomalaisyritykset, kuten Ulkokaupat Oy, Gustav Paulig, Starckjohann & Co Ab, Palkkiyhtymä Oy ja Iskun Tehtaat Oy, laivatilauksia. Radio- ja televisiovalmistaja Salora Oy tilasi vuonna 1973 Göteborgista "Esthel-"säiliölaivan, joka oli valmistuessaan vuonna 1976 Suomen kauppalaivaston suurin alus.
"Esthel" siirtyi vuonna 1979 Hollming Oy:n omistukseen, ja se myytiin vuonna 1980 Panamaan. Laiva kulki "Johnaki-"nimellä Panaman lipun alla, ja sen jälkeen, kun se oli myyty Kreikkaan vuonna 1981, sen nimeksi tuli "Sir John". Viimeiseksi laivan nimenä oli "Captain Stelios". Laiva romutettiin vuonna 2002 Kiinassa.
Hakim Ziyech
Hakim Ziyech (s. 19. maaliskuuta 1993 Dronten) on marokkolais-alankomaalainen jalkapalloilija, joka edustaa Eredivisiessä pelaavaa Ajaxia. Pelipaikaltaan vasenjalkainen Ziyech on hyökkäävä keskikenttäpelaaja. Hän kuuluu myös Marokon jalkapallomaajoukkueeseen.
Ziyechin kasvattajaseura on SC Heerenveen. Hän debytoi seuran ykkösjoukkueen paidassa Eredivisiessä elokuussa 2012 NEC Nijmegeniä vastaan. Avausmaalinsa Eredivisiessä Ziyech teki elokuussa 2013 NAC Bredan verkkoon. Kaudella 2013-2014 hän teki 31 pelaamassaan ottelussa yhdeksän maalia. Elokuussa 2014 Ziyech siirtyi toiseen Eredivise-seuraan, FC Twenteen. Hän pelasi Twentessä vahvan kauden onnistuen 31 pelaamassaan ottelussa 11 kertaa maalinteossa.
Ziyech on edustanut Alankomaita alle 19-, alle 20- ja alle 21-vuotiaiden maajoukkueissa. Alankomaiden jalkapallomaajoukkueen mukaan Ziyech kutsuttiin kesäkuun 2015 ystävyysotteluun Yhdysvaltoja vastaan. Hän ei pelannut ottelussa. Lokakuussa 2015 Ziyech debytoikin Marokon jalkapallomaajoukkueessa ystävyysottelussa Norsunluurannikkoa vastaan.
Pentti Valkama
Pentti Valkama (5. helmikuuta 1916 Turku – 19. joulukuuta 1939 Muolaa) oli suomalainen yleisurheilija.
Pentti Valkama edusti yleisurheilu-urallaan Turun NMKY:n Urheilijoita. Valkaman huomattavin saavutus oli 200 metrin aitajuoksun hopea Viipurin Kalevan kisoissa 1937. Hänen aikansa jäi matkalla uran parhaaksi. Hän osallistui vuoden 1937 kisoissa myös 110 metrin aitoihin saavuttaen viidennen sijan ja oli kaksi vuotta myöhemmin kesällä neljäs. Tässä lajissa Valkaman ennätys 15,2 syntyi 1939 ja oli Suomen vuositilastossa kolmas.
Valkama oli työurallaan raitiovaununkuljettajana Turussa. Hän kaatui Talvisodan alkuvaiheessa Muolaan Leipäsuolla 19. joulukuuta 1939. Hän toimi alikersanttina 2. Mittauspatterissa.
Berijev Be-12
Berijev Be-12 "Tšaika" (, ”Lokki”, NATO-raportointinimi: Mail)  on neuvostoliittolaisvalmisteinen potkuriturbiinikäyttöinen amfibiolentokone. Se on suunniteltu merivalvonta- ja sukellusvenetorjuntakoneeksi.
Berijevin lentokonetehdas suunnitteli Be-12:n Be-6-lentoveneen korvaajaksi merivalvonta- ja sukellusveneentorjuntalentokoneeksi. Uusien potkuriturbiinimoottorien ansiosta Be-12:n toimintasäde ja nopeus ovat huomattavasti paremmat kuin edeltäjänsä. Koska Be-12 on amfibio, voi se toimia niin maalta kuin vedestä.
Be-12:n ensilento tapahtui 18. lokakuuta 1960 Taganrogin lentotukikohdassa. Ensimmäinen julkinen ensiintyminen tapahtui vuoden 1961 Neuvostoliiton ilmailupäivän yhteydessä Tušinon lentokentällä lähellä Moskovaa.
Be-12 hyväksyttiin Neuvostoliiton laivaston ilmavoimien käyttöön 1960-luvun alkupuolella. Se on tätä nykyä melkeinpä ainoa yhä sotilaskäytössä oleva amfibiolentokone.
Philippe Hersent
Philippe Hersent (oikealta nimeltään "Bernard Koevoets", 26. heinäkuuta 1912 Écommoy – 20. tammikuuta 1983 Rooma) oli ranskalainen elokuvanäyttelijä.
Hersentin elokuvaura alkoi pienistä sivuosista 1930-luvulla. Hän osallistui toiseen maailmansotaan ja siirtyi sen jälkeen Italiaan, jossa hän esiintyi lukuisissa eri lajityyppejä edustavissa viihde-elokuvissa. Niistä ehkä merkittävin on Carlo Ludovico Bragaglian "Ritarit" ("La Gerusalemme liberata") vuodelta 1957.
RN Pallade
RN Pallade () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Napolista Bacini e Scalin telakalta. Sen köli laskettiin 13. helmikuuta 1937 ja alus laskettiin vesille vielä saman vuoden lopulla 19. joulukuuta. Alus liitettiin laivastoon 5. lokakuuta 1938.
Alus upposi ilmahyökkäyksessä 5. elokuuta 1943.
RN Partenope
RN Partenope () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Napolista Bacini e Scalin telakalta. Sen köli laskettiin 31. tammikuuta 1937 ja alus laskettiin vesille 27. helmikuuta 1938. Alus liitettiin laivastoon saman vuoden lopulla 26. marraskuuta.
Aluksen miehistö upotti aluksensa 11. syyskuuta 1943.
RN Pleiadi
RN Pleiadi () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Napolista Bacini e Scalin telakalta. Sen köli laskettiin 4. tammikuuta 1937 ja alus laskettiin vesille vielä saman vuoden lopulla 5. syyskuuta. Alus liitettiin laivastoon 4. heinäkuuta 1938.
Alus upposi ilmahyökkäyksessä 14. lokakuuta 1941.
RN Polluce
RN Polluce () oli Italian kuninkaallisen laivaston toisessa maailmansodassa palvellut Spica-luokan torpedovene.
Alus tilattiin Napolista Bacini e Scalin telakalta. Sen köli laskettiin 13. helmikuuta 1937 ja alus laskettiin vesille vielä saman vuoden lopulla 24. lokakuuta. Alus liitettiin laivastoon 8. elokuuta 1938.
Alus upotettiin 4. syyskuuta 1942.
Ristikontra
Ristikontra tai ristilappi on neljän pelaajan pareittain pelattava suomalainen korttipeli, jossa on tavoitteena kerätä pistekortteja tikeistä. Lisäksi tavoitteena on saada vastustajat nostamaan kuningatar ja sen jälkeen estää heitä voittamasta kuningasta. Pelistä on olemassa lukuisia muunnelmia.
"Korttipelioppaan" kirjoittaneen Mikko Saaren mukaan vastaavia pelejä ei löydy maailmalta juurikaan. Peliä on pelattu Suomessa laajasti ja se on ollut etenkin tukkijätkien suosiossa.
Jokaiselle pelaajalle jaetaan kuusi korttia. Etumies ajaa ensimmäiseen tikkiin. Niin kauan kuin pakkaa on jäljellä, on pelaajien kädessä oltava kuusi korttia, eli pelaajat täydentävät kätensä tarvittaessa pakasta kuuteen korttiin. Pelaaja voi laittaa kortin myös suoraan pakasta, jolloin kättä ei tarvitse täydentää. Kolmea kertaa enempää ei saa ajaa uuteen tikkiin samaa numeroa peräkkäin eikä neljännen kuninkaan pelaaminen ole lainkaan sallittua niin kauan kuin pakkaa on jäljellä. Tikin voittaa pelaaja, joka viimeisimpänä pelasi samaa numeroarvoa edustavan kortin, kuin millä tikki aloitettiin ja hän ajaa uuteen tikkiin. Pakan loppuessa pelataan käsikortit loppuun.
Pelistä saa jännittävämmän, jos ottaa puhdistussäännön mukaan. Pelistä tulee likainen, jos puolue voittaa tikeissään yhden tai useamman kuningattaren ennen pakan loppumista.
Pelin voi puhdistaa voittamalla kuninkaan käsikortteja pelattaessa eli sen jälkeen, kun pakkaa ei enää ole. Tähän perustuu se, että neljättä kuningasta ei saa pelata ennen pakan loppumista. Kyseinen kuningas puhdistaa pelin, vaikka useampia kuningattaria olisi kerätty. Aikaisemmin pelatut kuninkaat eivät vaikuta puhdistamiseen. Peli ei puhdistu, jos kuningas voitetaan tikissä kuningattarella, mutta tässä säännössä on joustovaraa. Puolueen peli ei tule likaiseksi, jos pakkapelin aikana he eivät voittaneet yhtäkään kuningatarta ts. käsikorttien aikana voitetut kuningattaret eivät likaa peliä. Molempien tai ainakin toisen puolueen peli jää väistämättä puhtaaksi, sillä neljäs kuningas päätyy jollekin puolueelle. Puolue, joka voitti ennen pakan loppumista yhden tai useamman kuningattaren, mutta ei käsikorttivaiheessa kuningasta, kokevat häpeällisen tappion ja menevät ”kuselle”. Hävinneille voidaan tarjota pakkaa uusien töiden tekemistä varten, mutta vetää pakka pois ennen kuin he ehtivät koskettaa ja kieltää likasormia koskemasta siihen.
Jaon päätteksi lasketaan pisteet, joita saa ässästä 11 pistettä, kympistä 10 pistettä, kuninkaasta 4 pistettä, kuningattaresta 3 pistettä ja jätkästä 2 pistettä. Puhtaan pelin voittaa puolue, joka saa enemmän pisteitä.
Puhtaan pelin päättyessä 60-60 ratkaistaan lopputulos laskemalla puolueiden korttien lukumäärät tai julistetaan peli tasapeliksi. Likaisen pelin häviää puolue, jonka peli jäi puhdistamatta. Heidän häviönsä voidaan luokitella kusipeliksi tai kusilapiksi.
Joe Gomez
Joseph Dave "Joe" Gomez (s. 23. toukokuuta 1997 Catford) on englantilainen jalkapalloilija, joka edustaa Valioliigassa pelaavaa Liverpool FC:tä. Pelipaikaltaan oikeajalkainen Gomez on keskuspuolustaja, mutta voi pelata myös oikeana tai vasempana laitapuolustajana.
Gomezin kasvattajaseura on Charlton Athletic. Hän debytoi seuran ykkösjoukkueen paidassa Englannin toiseksi korkeimmalla sarjatasolla Mestaruussarjassa kaudella 2014-2015. Hän pelasi kauden aikana 21 ottelua. Kesäkuussa 2015 Valioliigan Liverpool FC ilmoitti tehneensä sopimuksen Gomezin kanssa.
Gomez voitti Englannin joukkueen kanssa kultaa alle 17-vuotiaiden Euroopan-mestaruuskilpailuista Maltalta pelaten täydet minuutit Englannin jokaisessa ottelussa. Gomez nimettiin myös turnauksen tähdistöjoukkueeseen. Vuodesta 2014 Gomez on kuulunut Englannin alle 19-vuotiaiden maajoukkueeseen.
Englanti
Matt Phillips
Matthew "Matt" Phillips (s. 13. maaliskuuta 1991 Aylesbury, Englanti) on englantilais-skotlantilainen jalkapalloilija, joka edustaa Englannin mestaruussarjassa pelaavaa Queens Park Rangersia. Pelipaikaltaan oikeajalkainen Phillips on oikea laitahyökkääjä. Hän kuuluu myös Skotlannin jalkapallomaajoukkueeseen.
Phillips aloitti ammattilaisuransa kasvattajaseurassaan Wycombe Wanderersissa, jonka edustusjoukkueessa hän pelasi vuosina 2008-2010 79 ottelua onnistuen maalinteossa kahdeksan kertaa. Elokuussa 2010 Phillips siirtyi Valioliigaan nousseeseen Blackpool FC:hen, jonka riveissä hän teki pääsarjadebyyttinsä seuraavassa kuussa Blackburn Roversia vastaan onnistuen samalla myös maalinteossa. Phillips teki kaudella 2010-2011 27 ottelussa kaksi maalia Blackpoolin pudotessa takaisin Mestaruussarjaan. Vuonna 2011 Phillips oli lainalla Ykkösliigan Sheffield Unitedissa, jossa hän teki kuudessa ottelussa viisi maalia. Blackpoolissa Phillipsille kertyi kaiken kaikkiaan 94 ottelua ja 12 maalia.
Elokuussa 2013 Phillips siirtyi Mestaruussarjan Queens Park Rangersiin. Seura nousi play-offien kautta kaudeksi 2014-2015 Valioliigaan. Toisella valioliigakaudellaan Phillips teki 21 ottelussa kolme maalia, muun muassa yhden kauden hienoimmista maaleista, kaukolaukauksen 40 metristä Crystal Palace FC:tä vastaan, maaliskuussa 2015. Kauden päätyttyä QPR putosi takaisin Mestaruussarjaan.
Phillips edusti synnyinmaataan Englantia nuorten maajoukkuetasolla, mutta valitsi aikuisten maajoukkueekseen Skotlannin. Tähän hän sai luvan, sillä yksi hänen isovanhemmistaan on kotoisin sieltä. Phillips debytoi Skotlannin jalkapallomaajoukkueessa toukokuussa 2012 ystävyysottelussa Yhdysvaltoja vastaan.
Jens Mattfolk
Jens Mattfolk (s. 11. kesäkuuta 1981 Närpiö) on suomalainen jalkapallovalmentaja ja entinen jalkapalloilija, joka toimii Ykkösessä pelaavan Ekenäs IF:n päävalmentajana. Hän oli pelipaikaltaan puolustava keskikenttäpelaaja.
Mattfolk on Närpes Kraftin kasvatti. Hän teki ensiesiintymisensä seuran edustusjoukkueessa 16-vuotiaana Ykkösessä kaudella 1997. Mattfolk edusti Kraftia kymmenen kauden ajan Ykkösessä ja Kakkosessa vuosina 1997–2006 ja pelasi 124 sarjaottelussa, tehden niissä neljä maalia. Kaudeksi 2007 hän siirtyi Kakkosessa pelanneeseen Ekenäs IF:ään. Mattfolk pelasi Tammisaaressa kuusi kautta Kakkosta ja yhden Kolmosta vuoteen 2013 asti. Hän esiintyi sarjoissa yhteensä 112 ottelussa ja onnistui maalinteossa kuudesti. Kausina 2012–2013 Mattfolk pelasi enimmäkseen Kolmosessa reservijoukkue EIF/Akademin riveissä ja lopetti siellä pelaajauransa 2014.
Kaudella 2013 Mattfolk toimi EIF:n pelaajavalmentajana yhdessä Sampsa Timoskan kanssa. Joulukuussa 2013 EIF:n päävalmentajaksi palkattiin Jari Rantanen ja Mattfolk siirtyi hänen alaisuuteen apuvalmentajaksi. Joukkue sijoittui Kakkosen lohkonsa kärkeen ja onnistui voittamaan nousukarsinnoissa Atlantis FC:n, nousten Ykköseen kaudeksi 2015. Rantanen ei kuitenkaan jatkanut toimessaan sarjatasoa ylempänä ja Mattfolk palasi päävalmentajan toimeen apunaan kokenut Kari Virtanen.
Jalkapallon ulkopuolella Mattfolk on kouluttautunut kasvatustieteen maisteriksi ja on toiminut Finlands Svenska Lärarförbundin asiamiehenä tammikuusta 2015.
Jean-Pierre Vigier
Jean-Pierre Vigier (1920–2004) oli ranskalainen teoreettisen fysiikan tutkija. Hän oli myös poliittisesti aktiivinen vasemmistolainen, mikä esti häntä siirtymästä 1960-luvun lopussa tutkijaksi Yhdysvaltoihin.
Pentti Koskinen (yleisurheilija)
Pentti Viktor Kullervo Koskinen (vuodesta 1937 Koskenala, 7. helmikuuta 1911 Helsinki – 23. joulukuuta 1939 Muolaa) oli suomalainen yleisurheilija, jonka päälaji oli pituushyppy.
Pentti Koskinen edusti aluksi yleisurheilussa Hämeenlinnan Tarmoa ja vuodesta 1929 Janakkalan Janaa. Vuonna 1937 Koskenala-nimen ottanut Pentti Koskinen hyppäsi pituushypyn SM-pronssille 1934. Samana vuonna hän osallistui kahteen maaotteluun. Norja-maaottelussa sijoitus oli neljäs ja Viro-maaottelussa tuli lajivoitto. Vuonna 1934 hän teki parhaan tuloksensa 710 myötätuulessa. Sallituissa oloissa tulos oli 706, joka syntyi Viro-ottelussa. Muina vuosina Koskinen ei päässyt kuuden parhaan joukkoon.
Koskinen/Koskenala oli mukana suojeluskuntatyössä. Lisäksi hän oli vuonna 1939 eduskuntavaaleissa Isänmaallisen Kansanliikkeen kansanedustajaehdokkaana.
Talvisodassa Koskenala palveli luutnanttina Karjalan kannaksella. Hän kaatui Muolaassa 23. joulukuuta 1939.
Pentti Koskisen veljenpoika Matti Koskinen oli myös pituushyppääjä 1950-luvulla ja osallistui kahteen maaotteluun vuonna 1958.
Taateliluumu
Taateliluumu on eebenpuiden sukuun kuuluva puulaji. Sitä tavataan luonnonvaraisena laajalla alueella Aasiassa. Lajia myös viljellään sen hedelmien takia.
Taateliluumun rungon kaarna on karkeaa, tummaa ja pienilevyistä. Kuumina, tyyninä päivinä puun ympärillä leijuu mustaherukkamainen tuoksu. Lehdet ovat suikeita ja kiiltäviä. Ne pysyvät puussa pitkälle syksyyn mutta putoavat lopulta vihreinä. Hede- ja emikukat sijaitsevat eri puissa. Kukkien teriö on uurnamainen, neliliuskainen ja väriltään punertavan- tai vihertävänvalkoinen. Hedemät ovat pieniä ja maultaan tympeänimeliä.
Taateliluumua tavataan luonnonvaraisena alkuperäislajina Japanista ja Kiinasta aina Vähään-Aasiaan saakka. Lajin levinneisyysalueen länsirajaa on tosin hankala määritellä, koska puuta on jo kauan viljelty Etelä-Eurooppaa myöten.
Taateliluumu on vanha viljelykasvi, jota kasvatetaan syötävien hedelmiensä takia. Lajia käytetään myös koristepuuna.
Raissiluoto
Raissiluoto on saari Velkuassa Naantalissa. Saaren pinta-ala on 0,86 neliökilometriä, ja vakituisia asukkaita on kymmenen. Vapaa-ajan asuntoja saarella on neljä, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.
Raissiluodon erottaa suuremmasta pohjoispuolella sijaitsevasta Salavaisten saaresta vain kapea ruovikoitunut salmi. Raissiluodon ja Salavaisten välillä on kiinteä tieyhteys. Raissiluodon suurin pituus on noin 1,7 kilometriä.
Estadio Monumental David Arellano
Estadio Monumental David Arellano on jalkapallostadion, joka sijaitsee Chilen pääkaupungin Santiagon kaakkoisosassa Maculissa. Stadion on avattu käyttöön vuonna 1975, ja sen nykyinen yleisökapasiteetti on 47 347. Se toimii paikallisseura Colo-Colon kotikenttänä.
Stadion toimi yhtenä pelipaikkana vuoden 2015 Copa Américassa.
Sakoluoto
Sakoluoto on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,97 neliökilometriä, ja siellä on yksi vakituinen asukas. Vapaa-ajan asuntoja saarella on 46, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.
Suuremmista saarista Sakoluodon läheisyydessä on pohjoispuolella Iso Maisaari, itäpuolella Airismaa ja eteläpuolella Aaslaluoto. Sakoluodon suurin pituus on noin 2,9 kilometriä.